Labyrintky (prvoky)

Labyrintky (iné názvy: labyrintovky , vodné slizovky, sieťovité slizovky, hydromyxomycéty; po latinsky Lybyrinthulomycetes [v širšom zmysle], Labyrinthomorpha, Labyrinthulomycota, Labyrinthulea, Hydromyxomycetes) je taxón (hodnotený ako kmeň, oddelenie, trieda a pod.) patriaci pod stramenopily (Stramenopiles).

Zaradenie v systéme 
V súčasnosti sa zaraďujú pod stramenopily (Stramenopiles). V starších systémoch sa zaraďovali:
 pod Chromista  (a v rámci nich často pod Heterokonta) alebo 
 pod Chromalveolata  alebo
 pod prvoky  (a v rámci nich niekedy presnejšie pod koreňonožce ) alebo
 pod Protista  alebo
 pod slizovky v širšom zmysle  (pričom slizovky v širšom zmysle sa zároveň často radili pod huby [a tie niekedy pod rastliny]  alebo (priamo) pod (nižšie) rastliny  alebo pod Protista ) alebo 
 pod nižšie huby ako samostatný taxón  alebo
 pod riasovky (Oomycetes) alebo ako ich sesterský taxón  alebo
 pod riasy

Charakteristika 
Labyrintky sú malá skupina morských, príp. brakických prvokov. Vytvárajú ektoplazmatickú sieťovinu, tvorenú
vretenovitými alebo okrúhlymi bunkami. Amébovité bunky, pokiaľ sa vyskytujú, sa pohybujú v sieťovine kĺzaním. Sú to málo známe saprobionty alebo parazity na riasach.

Zdroje 

Prvoky
Chromista